**Általános indokolás**

A Képviselő-testület úgy döntött, hogy szociális célú tüzelőanyag vásárlására vonatkozóan pályázatot nyújt be. A pályázat elbírálása megtörtént. Mátranovák Község Önkormányzata a Belügyminisztérium döntése értelmében 3.238.500,-Ft összegű vissza nem térítendő egyszeri támogatásban részesül. Ez az összeg 170 erdei köbméter kemény lombos fa vásárlására használható fel.

A támogatás felhasználásának feltétele, hogy a szociális rászorultság és a 2020-2021. évi igénylés részletes feltételeit önkormányzati rendeletben kell szabályozni úgy, hogy legkésőbb a tüzelőanyag megvásárlását követő 10. napon hatályba lépjen.

**Részletes indokolás**

**Az 1. §-hoz:** a rendelet célját határozza meg.

**A 2.§-hoz:** a rendelet az objektív jogosultsági feltételekről és az előnyben részesítendő személyi körről rendelkezik.

**A 3-4-5-6.§-hoz:** a rendelet ezen paragrafusai az eljárási szabályokat tartalmazzák.

**A 7. §-hoz:** a rendelet hatályba léptető és hatályon kívül helyező rendelkezéseit tartalmazza.

Mátranovák, 2020.09.30.

Urbányi Edina sk.

jegyző